Δήμος Ζαγοράς - Μουρεσίου

Ο Δήμος Ζαγοράς - Μουρεσίου είναι δήμος της περιφέρειας Θεσσαλίας με έκταση 150,54 τ.χλμ και πληθυσμό 4.562 κατοίκους σύμφωνα με την απογραφή του 2021. Έδρα του δήμου είναι η Ζαγορά.

Προέκυψε από την συνένωση με το Πρόγραμμα Καλλικράτης των προϋπαρχόντων δήμων Ζαγοράς και Μουρεσίου.

 Δημοτικές ενότητες και οικισμοί 



Ο Δήμος Ζαγοράς - Μουρεσίου διαιρείται σε 2 «δημοτικές ενότητες», οι οποίες αντιστοιχούν στους 2 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):

Δημοτική Ενότητα Ζαγοράς

Η δημοτική ενότητα (πρώην δήμος) Ζαγοράς έχει πληθυσμό 3.829 κατοίκους και καταλαμβάνει έκταση 96,1 τ.χλμ.

Ο πρώην δήμος λειτούργησε από το 1999 έως το 2010 με έδρα τη Ζαγορά.

Περιλαμβάνει τις παρακάτω δημοτικές κοινότητες και οικισμούς:

 Κοινότητα Ζαγοράς [ 2.582 ]  
 η Ζαγορά [ 2.389 ]  
 η Ανάληψη [ 55 ]  
 ο Πουριανός Σταυρός [ 39 ]  
 το Χορευτό [ 99 ]  
 Κοινότητα Μακρυρράχης [ 663 ]  
 η Μακρυρράχη [ 602 ]  
 οι Άγιοι Σαράντα [ 33 ]  
 το Καράβωμα [ 28 ]  
 Κοινότητα Πουρίου [ 584 ]  
 το Πουρί [ 538 ]  
 η Ελίτσα [ 12 ]  
 ο Οβριός [ 34 ]

Δημοτική Ενότητα Μουρεσίου

Η δημοτική ενότητα (πρώην δήμος) Μουρεσίου έχει πληθυσμό 2690 κατοίκους. Η έκτασή της είναι περί τα 53,8 τετραγωνικά χιλιόμετρα και έχει ελάχιστο υψόμετρο 0 μέτρα και μέγιστο υψόμετρο τα 1320 μέτρα κοντά στην κορυφή "Αγριόλευκες".  Βρίσκεται στο βορειο-ανατολικό τμήμα της χερσονήσου που δημιουργείται από το όρος Πήλιο και συνορεύει βόρεια με την ενότητα Ζαγοράς, ανατoλικά βρέχεται από το Αιγαίο πέλαγος, νότια με το Δήμο Νοτίου Πηλίου.

Οι κάτοικοι ασχολούνται με τη γεωργία την ανθοκομία και τον τουρισμό. Τα προϊόντα που συναντάμε πιο συχνά στην περιοχή είναι Μήλα, Αχλάδια, Κάστανα, Κηπευτικά, Λουλούδια Γαρδένιας κ.α.

Ο πρώην δήμος λειτούργησε από το 1999 έως το 2010 με έδρα την Τσαγκαράδα.

Περιλαμβάνει τις παρακάτω δημοτικές κοινότητες και οικισμούς:

 Κοινότητα Τσαγκαράδας [ 784 ]  
 η Τσαγκαράδα [ 710 ]  
 ο Μυλοπόταμος [ 74 ]  
 Κοινότητα Αγίου Δημητρίου Πηλίου [ 520 ]  
 ο Άγιος Δημήτριος [ 268 ]
 ο Άγιος Ιωάννης (Δ.δ. Αγίου Δημητρίου Πηλίου) [ 252 ]
 Κοινότητα Ανηλίου [ 508 ]  
 το Ανήλιο [ 465 ]  
 η Πλάκα [ 43 ]    μικρογραφία|237x237εσ|Η παραλία της Νταμούχαρης.
 Κοινότητα Κισσού -- ο Κισσός [ 393 ]
 Κοινότητα Μουρεσίου
 ο Άγιος Ιωάννης [ 30 ]  
 το Μούρεσι [ 485 ] 
 η Νταμούχαρη [ 33 ]
 Κοινότητα Ξορυχτίου
 το Κάτω Ξορύχτι [ 29 ]  
 το Ξορύχτι [ 219 ]

 Διοικητική ιστορία 
 Κοινοτάρχες Ζαγοράς 
Αιρετοί πρόεδροι της Κοινότητας Ζαγοράς διετέλεσαν μεταπολιτευτικά οι εξής: 
+1979-1986Νικόλαος Ψαρολόγος1987-1990Ιωάννης Ραυτόπουλος1991-1998Παναγιώτης Κουτσάφτης
 Δήμαρχοι Ζαγοράς 
Αιρετοί δήμαρχοι διετέλεσαν μεταπολιτευτικά οι εξής: 
+1999-2002Κωνσταντίνος Χασάπης2003-2006Κωνσταντίνος Λάσκος2007-2010Αφροδίτη Τσαπράζη-Μανίνη

 Κοινοτάρχες Μουρεσίου 
Αιρετοί πρόεδροι της Κοινότητας Μουρεσίου διετέλεσαν μεταπολιτευτικά οι εξής: 
+1979-1990Δημήτριος Λάμπρου1991-1998Γεώργιος Παπουτσής
 Δήμαρχοι Μουρεσίου 
Αιρετοί δήμαρχοι διετέλεσαν οι εξής: 
+1999-2002Δημήτριος Ιωάννου2003-2010Κωνσταντίνος Λεβέντης (επανεκλογή το 2006)
 Δήμαρχοι Ζαγοράς - Μουρεσίου 
Αιρετοί δήμαρχοι Ζαγοράς - Μουρεσίου διετέλεσαν οι εξής: 
+2011-2014Γεώργιος-Απόστολος Ιωάννης Αντώνογλου-Κασσαβέτης2014-2023Παναγιώτης Κουτσάφτης (επανεκλογή το 2019)2024-σήμεραΚώστας Καραγεωργίου. (εκλεγείς το 2023, από τον 1ο γύρο, με ποσοστό 50,55%.) Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

Πηγές
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο εσωτερικών, σχέδιο Καλλικράτης

Εξωτερικοί σύνδεσμοι
 Επίσημη ιστοσελίδα Δήμου Ζαγοράς - Μουρεσίου

Ζαγοράς - Μουρεσίου

Κατηγορία:Δήμοι της περιφερειακής ενότητας Μαγνησίας